# Calipso (música)

El calipso, o calypso, és un tipus de cançó i de música d'origen afroantillà (de Trinitat i Tobago), molt popular a les illes del Carib, a les Antilles i Jamaica, de ritme lent i cadenciós, amb reminiscències africanes i hispàniques. És tant anglòfon com francòfon. També és popular a Veneçuela, Panamà, Costa Rica, Nicaragua, Jamaica i en l'Arxipèlag de San Andrés i Providència a Colòmbia; a més del nord del Brasil, principalment a l'estat de Pará (calypso paraense).

## Origen i evolució

Els seus orígens es poden rastrejar als carnavals del començament del segle xix.
El text, sovint improvisat, segueix l'estructura d'una balada amb un llenguatge híbrid i col·loquial, i presenta figures i fets locals amb tractament satíric. La música es fonamenta en un ritme sincopat i una melodia senzilla.
Arriba als Estats Units als anys 30 del segle xx a través de Paul Wittemann, i es popularitza a Nova York al final dels 50. A Europa, se sol ballar amb la mateixa combinació que el son, sense aixecar els peus de terra i amb una combinació de tres passos (lent-ràpid-ràpid) en dos temps, tot i que el ritme és una mica més viu. La seua versió original es caracteritza per un ritme més veloç i agitat.

## Instruments

La seva peculiaritat és que s'utilitza com a instrument principal uns tambors metàl·lics, fabricats a partir de barrils de petroli reciclats, anomenats steeldrums o simplement 'tambors metàl·lics de Trinitat', molt usats en els carnavals, els quals es van crear perquè no posseïen cap instrument. Els van anar abonyegant i després establint altures definides, el que faria que en el futur l'instrument es pogués temperar amb una escala cromàtica.
El calipso veneçolà o calipso del Callao, cantat tradicionalment en anglès, es fa a partir d'una bateria rítmica de percussió basada en el bumbac, acompanyada de charrasca, campana o esquella i quatre. Comunament s'hi afegeix teclat, baix elèctric, instruments de vent i veus masculines i femenines.

## Llista dels principals músics de calipso

| Alison HindsAnslem DouglasArrowAtilla the HunBlack StalinBlakieBrother MarvinBunji GarlinBurning FlamesByron Lee & the DragonairesCalypso RoseThe CaresserChalkdustCrazyCro CroCyril MonroseDavid RudderDeFostoDelamoDenise BelfonDenyse PlummerDestraDrupateeFaye Ann LyonsGerald ClarkThe GrowlerGrowling Tiger | GrynnerGypsyHarry Belafonte (el cantant de calipso més conegut als Estats Units sobretot arran del seu èxit "Banana Boat Song (Day-O)").Iwer GeorgeJulian WhiteroseKeskidee Trio"King" Eric GibsonKing RadioLionel BelascoLord BeginnerLord CamLord ExecutorLord InvaderLord KitchenerLord MelodyLord RelatorThe CharmerMachel MontanoMaximus DanThe MerrymenMighty BomberMighty DouglaMighty DukeMighty GabbyMighty PantherMighty ShadowMighty Sparrow | Mighty SpoilerMighty TerrorMighty TriniNigel LewisPenguinPoserPreacherThe PretenderRas Shorty IRed Plastic BagRicky JaiThe Roaring LionRobert Mitchum (aquest cèlebre actor també va editar un LP de calipso l'any 1957).Sam ManningSanelle DempsterScrunterShurwayne WinchesterSir LancelotSmall Island PrideSugar AloesSuperblueTambuWalter FergusonThe WatchmanWayne RodriguezWilmoth HoudiniYoung Tiger |

## Grups de Calipso

* Ska Cubano

## Referències

* ↑ Cort i Vives, Aleix: Diccionari del Ball. Edicions 62, Col·lecció El Cangur/Diccionaris, núm. 278. Barcelona, juliol del 1999. ISBN 84-297-4572-6, planes 30-31.

## Bibliografia

* Quevedo, Raymond (Atilla the Hun). 1983. Atilla's Kaiso: a short history of Trinidad calypso. University of the West Indies, St. Augustine, Trinidad. (Inclou les lletres de molts antics calipsos).
* Hill, Donald R. 1993. Calypso Calaloo: Early Carnival Music in Trinidad. University Press of Florida. (Inclou un CD de música de calipso antiga, també anomenada "Calypso Calaloo".) ISBN 0-8130-1221-X (Cloth), ISBN 0-8130-1222-8 (pbk).
* Manuel, Peter, with Kenneth Bilby and Michael Largey. Caribbean Currents: Caribbean Music from Rumba to Reggae (2a edició). Temple University Press, 2006. ISBN 1-59213-463-7.

## Enllaços externs

* Discografies, artistes i lletres de cançons d'aquest tipus de música. (anglès)
* Web dedicada al món del calipso. (anglès)
* Web explicant els orígens del calipso. (anglès)